作者：无名氏
词牌/韵律：木兰花・玉楼春

paragraphs: 晓烟生绿树，听叶底、数声莺。
正节届清明，蓂开七荚，梦叶长庚。
桥门旧时冠带，念短檠、读尽夜深灯。
文价乾坤推重，世紏父子同登。
莹然玉雪做精神。
野鹤见长身。
算婉画崇台，活人多少，自合长生。
荆襄暂烦佐幕，听秋风鼓角夜连营。
唤起隆中豪杰，共图盖世功名。